Etterkommerne hans hevdet i 1778 at han stammet fra en svensk slekt Anckar, adlet i 1625 og utdød i 1645. På dette grunnlaget oppnådde medlemmer av familien å bli naturalisert som dansk norsk-adel. Alf Collett avkreftet dette slektskapet i Personalhistorisk Tidsskrift i 1889, da han fant rettsreferater fra 1666 som viste at familiens stamfar «Erich Anchersen, en fattig fremmed Karl af Lübeck» ble funnet skyldig i tollsvik.